Պերեսլավլ Զալեսսկի

Պերեսլավլ Զալեսսկի, հաճախ՝ պարզապես Պերեսլավլ (, часто просто Переславль. չշփոթել ներկայիս Ուկրաինայի տարածքում գտնվող հին սլավոնական քաղաք Պերեյասլավլի հետ), քաղաք (1152 թվականից) Ռուսաստանի Դաշնության եվրոպական մասի հյուսիսարևելյան հատվածում՝ Յարոսլավլի մարզում։ Նույնանուն շրջանի վարչական կենտրոնն է՝ առանց այդ շրջանի կազմի մեջ մտնելու, քանի որ ունի մարզային ենթակայության քաղաքի կարգավիճակ։ Այդ շրջանի սահմաններում՝ որպես մունիցիպալ կազմավորում, 2018 թվականից ձևավորում է Պերեսլավլ Զալեսսկի անվանումը կրող քաղաքային օկրուգը։ Ընկած է Պլեշչեևո լճի ափին, երկրի մայրաքաղաք Մոսկվայից 140 կիլոմետր հեռավորության վրա։ «Պլեշչեևո օզերո» անվանումը կրող ազգային պարկի կենտրոնն է։ Զբաղեցնում է 23,01 քառակուսի կիլոմետր տարածք։ 2021 թվականի տվյալներով բնակչության թվաքանակը եղել է 37 738։ Ավտոմայրուղիներով կապված է Մոսկվայի, Արխանգելսկի, շրջակա խոշոր քաղաքների՝ Յարոսլավլի, Վոլոգդայի, Իվանովոյի, Կոստրոմայի, Տվերի, Վլադիմիրի հետ։ Գործում է նաև Պերեսլավլ երկաթուղային կայարանը։ Քաղաքն ընդգրկված է Ռուսաստանի ոսկե օղակ անվանումով հայտնի զբոսաշրջային երթուղում ներառված ութ հիմնական բնակավայրերի շարքում։ Ընդ որում՝ դա արվել է հենց այդ երթուղու գաղափարը հղացած ժուռնալիստի՝ Յուրի Բիչկովի առաջարկությամբ։ 2009 թվականին Պերեսլավլ է այցելել մոտավորապես 290 հազար մարդ, այդ թվում՝ շուրջ 6 հազար օտարերկրացի։

Ժողովրդագրություն

Anmerkung: Volkszählungsdaten

Կլիմա

Քաղաքին բնորոշ է մայրցամաքային խոնավ կլիման՝ տևական, ցուրտ ու ձնառատ ձմեռներով և կարճատև, տաք ու անձրևառատ ամառներով։

Քույր քաղաքներ 
Պերեսլավլի քույր քաղաքներն են՝

  Նեկերբիշոֆսհայմ (), Գերմանիա (1992)
  Վալդեկ-Ֆրանկենբերգ (), Գերմանիա (1990)

Պատկերասրահ

Ծանոթագրություններ

Գրականություն 
 
 Смирнов М. И. Переславль-Залесский: Исторический очерк 1934 г. — Переславль-Залесский: Плещеево озеро, 1996. — 368 с. — ISBN 5-7270-0110-2. (См. примечание)
 
 
Брумфилд У. Переславль-Залесский. Архитектурное наследие в фотографиях. Серия: Открывая Россию. М.: Три квадрата, 2018. — 127 с. —  ISBN 978-5-94607-222-9.

Արտաքին հղումներ 
 Официальный сайт администрации города Переславль-Залесский
 Переславль-Залесский. Материалы для истории города XVII и XVIII столетий на сайте «Руниверс»
 Переславль-Залесское краеведение (более 2800 книг и статей)
 Переславль-Залесский в энциклопедии «Мой город»
 Общественно-политический портал Переславля-Залесского: аналитика, новости, история, политика

Ռուսաստանի քաղաքներ
Պատմական քաղաքներ
Նախկին մայրաքաղաքներ
Յարոսլավլի մարզ
Ռուսաստանի շրջաններ ըստ դաշնային սուբյեկտի
1152 հիմնադրումներ
12-րդ դարում հիմնադրված բնակավայրեր